اپنے تمام تبحر علمی اور مجاہدوں و ریاضتوں کے باوجود حسن بن صالح خوفِ آخرت اور خشیتِ الہیٰ سے ہمہ وقت لرزاں رہتے تھے،جو بلاشبہ ان کے علوئے مرتبت اور جلالت شان کی روشن دلیل ہے ، خاصانِ خدا ہمیشہ اس صفتِ عالیہ سے ضرور متصف ہوتے ہیں،ابو سلیمان دارانی راوی ہیں کہ میں نے حسن سے زیادہ کسی کو خوفِ خدا سے لرزاں نہیں دیکھا،وہ نماز میں ایک ہی سورہ پڑھنے میں صبح کردیتے تھے اوردرمیان میں فرطِ خشیت سے باربار بیہوش ہوجاتے تھے ۔
Entity: حسن — Type: /person